Odense Adresse-Contoirs Efterretninger, 1835-11-17
Den nedsatte Committee (Steenfeldt, Haagen, Algreen=Ussing) afgav den 16 Octbr. sin Betænkning. Pluraliteten af Committeens Medlemmer (Haagen og Algreen=Ussing) vare af den Formening: at den i Udkastet, Bil antagne Regel, at Parterne skulle udrede Reiseomkostninger og Diætpenge til Sættedommere, hvor den ordinaire Dommer maa vige sit Sæde, bør forandres derhen, at disse Udgifter afholdes af det Offentlige, og udredes respective af Amtsrepartitionsfondet eller Amtets Kjøbstæder; hvorimod Steenfeldt indstillede: "at der med Hensyn til Udredelsen af Omkostningerne ved en Sættedommers Beskikkelse maa allerunderdanigst andrages paa, at Lovudkastet tages til Følge." Endeligen formeente den samlede Committee: at det Udtryk Sættedommer retteligen kunde forandres til Retsbetjent, ligesom og at det udtrykkeligen borde bestemmes, at det forbydes den constituerede Retsbetjent at modtage nogen særlig Betaling for hans Uleilighed af den Part, der har begjært ham beskikket." Den kongelige Commissarius gjorde nu nogle yderlige Bemærkninger og søgte at vise, at de omhandlede Udgifter, Derimod antog ikke borde paalægges det Offentlige. han, at til Forebyggelse af Tvivl kunde Udtrykket, Retsbetjent passende bruges istedetfor Sættedommer, og med Hensyn til Committeens Forslag om udtrykkeligt Forbud imod særlig Betaling, bemærkede han, at Udkastet netop sigter til at forebygge vilkaarlig Betaling til Sættedommerne. - Algreen-Ussing forsvarede nu den Mening, at en Part ikke bør paalægges at bære de Udgifter, der ere en Følge af den ham utilregnelige Omstændighed, at en Sættedommer beskikkes i Sagen; hvorpaa Prokurator Rye fremkom med en Proposition om en Forandring i Lovudkastet med Hensyn til Størrelsen af Diætpengene, som han antog at være for lavt ansatte. Tillige fandt han det billigt, at der saavel i private som offentlige Sager blev tilstaaet Sættedommerne et passende Salarium, som de selv kunde tilkjende sig efter Arbeidets Omfang og Beskaffenhed, hvorfor han formeente, at Sagen borde underkastes en ny Prøvelse af Committeen angaaende dette Punct. Efterat Haagen og Steenfeldt havde taget tilorde herimod, gik Spørgsmaalet og ny Henviisning til Committeen, paa Ryes Forlangende, til Afstemning; men besvaredes med Nei. - Efter den kongelige Commissairs yderligere Udvikling af, hvorfor han ansaae det for rigtigt, at det forblev ved den i Lovudkastet opstillede Regel, (at Udgiften paalægges Parten, og efterat flere Medlemmer og endeligen Committeens Referent Haagen yderligere havde yttret sig, skredes til Afstemning, og efterat det af Rye fremsatte Amendement og Forhøielse af Diætpengene og Salair til Sættedommerne var forkastet, blev det med 39 Stemmer mod 26 vedtaget, at Forsamlingens Betænkning borde gaae udi paa, at en Sættedommers Diætpenge og Reiseomkostninger ikke skulle udredes af Reqvirenten, men af det Offentlige, ligesom Committeens Jndstilling forøvrigt blev billiget. Forsamlingens Betænkning er derpaa afgiven saalydende: "Over det Udkast til en Placat angaaende Diætpenge og Befordring for Sættedommere, som Deres Majestæt har ladet forelægge Stænderne til Overveielse, tillader Forsamlingen sig at afgive følgende allerunderdanigste Betænkning: "Da Placaten, ved saavel i sin Overskrift som i selve Udkastet at bruge det Udtryk: "Sættedommer, muligen kunde give Anledning til den Mistydning, at dens Bestemmelser kun skulde komme til Anvendelse, naar Nogen beskikkes til at øve den egentlige Dommerfunction, synes det tilraadeligt at affatte Anordningen i saa ample Udtryk, at den kan anvendes paa ethvert Tilfælde, hvori den ordinaire Retsbetjent paa Grund af sin Stilling til Sagen eller Parten er sat ud af Stand til at fungere, og en Anden af denne Aarsag i hans Sted maa ansættes. Skjøndt det kunde synes, at den, der vorder paalagt et ham uvedkommende og ofte besværligt Hverv, derfor bør have Betaling, menes det dog, at det uden Ubillighed kan gjøres Statens Embedsmænd til Pligt at udføre extraordinairt Arbeide for det Offentlige, og da den hidtil gieldende Regel, hvorefter den Part, der i en privat Sag begjærer en Sættedommer ansat, skal betale ham for hans Uleilighed, nødvendigviis maa svække den Tillid, som begge Sagens Parter bør have til Sættedommerens Sinceritet og Upartiskhed, saa tillader Forsamlingen sig allerunderdanigst at indstille, at Lovudkastet, der ikke bestemt udtaler sig herom, maa tilføies den udtrykkelige Bestemmelse, at den, der beskikkes istedet for den ordinaire Retsbetjent, ikke maa modtage anden Betaling for sit Arbeide, end de ordinaire Retsgebyhrer i private Sager.